CELEX: 62008CA0128
Language: fi
Date: 2009-07-16 00:00:00
Title: Asia C-128/08: Yhteisöjen tuomioistuimen tuomio (ensimmäinen jaosto) 16.7.2009 (Tribunal de première instance de Liègen (Belgia) esittämä ennakkoratkaisupyyntö) — Jacques Damseaux v. Belgian valtio (Pääomien vapaa liikkuvuus — Irtaimesta omaisuudesta saatujen tulojen verotus — Kaksinkertaisen verotuksen estämiseksi tehty sopimus — Jäsenvaltioille EY 293 artiklan nojalla kuuluva velvollisuus)

7.11.2009   
            
            
               FI
            
            
               Euroopan unionin virallinen lehti
            
            
               C 267/18
            
         Yhteisöjen tuomioistuimen tuomio (ensimmäinen jaosto) 16.7.2009 (Tribunal de première instance de Liègen (Belgia) esittämä ennakkoratkaisupyyntö) — Jacques Damseaux v. Belgian valtio
   (Asia C-128/08) (1)
   
   (Pääomien vapaa liikkuvuus - Irtaimesta omaisuudesta saatujen tulojen verotus - Kaksinkertaisen verotuksen estämiseksi tehty sopimus - Jäsenvaltioille EY 293 artiklan nojalla kuuluva velvollisuus)
   2009/C 267/30
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Tribunal de première instance de Liège
   
      Pääasian asianosaiset
   
   
      Kantaja: Jacques Damseaux
   
      Vastaaja: Belgian valtio
   
      Oikeudenkäynnin kohde
   
   Ennakkoratkaisupyyntö — Tribunal de première instance de Liège — EY 56, EY 58 ja EY 293 artiklan tulkinta — Ulkomaista alkuperää olevien osinkotulojen verottaminen asuinvaltioon sijoittautuneesta yhtiöstä peräisin olevia osinkotuloja raskaammin — Pääomien vapaan liikkuvuuden rajoitus — Kaksinkertaisen verotuksen estämiseksi tehtyjen sopimusten ulottuvuus — Jäsenvaltioille EY 293 nojalla kuuluvat velvollisuudet
   
      Tuomiolauselma
   
   Koska yhteisön oikeudessa ei sen nykytilassa vahvisteta pääasian kaltaisen tilanteen osalta yleisiä perusteita toimivallan jakamiseksi jäsenvaltioiden välillä, kun on kyse kaksinkertaisen verotuksen poistamisesta Euroopan yhteisössä, EY 56 artikla ei ole esteenä pääasiassa kyseessä olevan kaltaiselle kahdenväliselle verosopimukselle, jonka nojalla jäsenvaltioon sijoittautuneen yhtiön toisessa jäsenvaltiossa asuvalle osakkeenomistajalle jakamia osinkoja voidaan verottaa näissä molemmissa jäsenvaltioissa ja jossa ei määrätä, että sillä jäsenvaltiolla, jossa osakkeenomistaja asuu, on ehdoton velvollisuus estää tästä aiheutuva oikeudellinen kaksinkertainen verotus.
   
      (1)  EUVL C 142, 7.6.2008.